Forskrift for udførelse af midlertidige bygge- og anlægsaktiviteter 
Sagsfremstilling 
4.      Forskrift for udførelse af midlertidige bygge- og anlægsaktiviteter  
                                                                                                                        Åbent 
Sagsnr.: 326-2013-55619       J.nr.: 09.18.17            Martin Jørgensen.: 326-2014-304726 
  
[adresse] 
Teknik- og Miljøudvalget har den 3. februar 2014 godkendt en forskrift for udførelse af midlertidige bygge- og 
anlægsaktiviteter i Kalundborg Kommune. En midlertidig bygge- og anlægsaktivitet kan f.eks. være sandblæsning af 
facader. 
  
Forskriften giver mulighed for, at borgere og virksomheder f.eks. kan sandblæse uden forudgående anmeldelse og 
tilladelse fra kommunen, hvis de overholder forskriftens bestemmelser om arbejdstider m.v. 
  
Teknik og Miljø er blevet opmærksom på, at der er behov for nogle enkelte korrekturrettelser og forenklinger i 
forskriften således, at bestemmelserne i forskriften ikke kan misforstås. Bl.a. ønsker Teknik og Miljø at præcisere, at 
midlertidige bygge- og anlægsaktiviteter kun må udføres på hverdage i tidsrummet mandag-fredag fra kl. 07.00 til 
kl.18.00 og lørdage fra kl. 07.00 til kl. 14.00. Dette for at undgå, at der kan udføres midlertidige bygge- og 
anlægsaktiviteter på helligdage, som falder på hverdage. 
  
Derudover ønsker kommunen at forenkle i afsnittet om overtrædelser af forskriften med f.eks. bødestraf, da dette i 
forvejen er beskrevet i bekendtgørelsen.  
  
Korrekturrettelser og forenklinger er markeret med gult i bilag 1.  
    
Lovhjemmel   
Forskriften er udarbejdet i henhold til Miljøministeriets bekendtgørelse om miljøregulering af visse aktiviteter nr. 639 
af 13. juni 2012. Det fremgår af bekendtgørelsens § 20, stk. 2, at kommunen kan vedtage en lokal forskrift for 
midlertidige bygge- og anlægsaktiviteter. 
  
BEHANDLING 
Teknik- og Miljøudvalget 
  
INDSTILLING 
Teknik- og Udviklingsdirektøren indstiller, at korrekturrettelser og forenklinger til forskriften  
for udførelse af midlertidige bygge- og anlægsaktiviteter vedtages. 
  
ØKONOMISKE KONSEKVENSER 
Der er ingen økonomiske konsekvenser for Kalundborg Kommune. 
  
Bilag 
  
  
  
  
  
Teknik- og Miljøudvalgets møde den 3. november 2014: 
Udvalget vedtog at tiltræde teknik- og udviklingsdirektørens indstilling. 
Bilag 1 - Forskrift for udførelse af midlertidige bygge- og 
anlægsaktiviteter 
326-2014-305441 
